
REFERAT DE APROBARE
la proiectul de hotărâre privind modificarea Contractului de concesiune nr. 3525/30.07.2003
Subsemnatul, Paul Cristian Olaru,  Primar al Comunei Mihai Viteazu, județul Cluj,
  Având în vedere cererea formulată de TRANSILVANIA IMPACT IMPORT EXPORT S.R.L. nr. 265/15.12.2025, înregistrată la UAT Comuna Mihai Viteazu sub nr 15.000 /16.12.2025, prin care se solicită renunțarea voluntară la suprafața de 40.000 mp (4 ha) din terenul concesionat în baza Contractului de concesiune nr. 3525/30.07.2003;
Ținând cont de faptul că:
· terenul la care se renunță nu mai este necesar desfășurării activității concesionarului;
· suprafața aferentă construcțiilor legal edificate (hală și post de transformare a energiei electrice) rămâne în concesiune;
· renunțarea la o parte din suprafața concesionată este în interesul interesul public local și are ca efect readucerea terenului în patrimoniul UAT Comuna Mihai Viteazu fără despăgubiri și fără retrocedarea redevenței achitate în favoarea concesionarului;
· terenul permite elaborarea unor proiecte publice locale de investiții, de natură să conducă la dezvoltarea UAT Comuna Mihai Viteazu;
În baza prevederilor art. 129 alin. (2) lit. c) și alin. (6) lit. a) din O.U.G. nr. 57/2019 privind Codul administrativ,
Propun Consiliului Local al Comunei Mihai Viteazu aprobarea proiectului de hotărâre privind modificarea Contractului de concesiune nr. 3525/30.07.2003, ca urmare a renunțării voluntare la suprafața de 40.000 mp (4 ha), în condițiile prevăzute în proiectul de hotărâre.

